|  |  |
| --- | --- |
|  | EEA+Grants+-+JPG |

Támogatási szerződés

**EGT Finanszírozási Mechanizmus 2009-2014**

**HU08 Ösztöndíj Program**

**1. sz. pályázati forduló – M2**

**Hallgatói tanulmányi célú mobilitás**

Szerződésszám: [xxx]

|  |  |  |
| --- | --- | --- |
| amelyet egyrészről a(z) | **Intézmény neve** | |
|  | Hivatalos jogi forma: |  |
|  | Nyilvántartási szám: |  |
|  | Székhely: |  |
|  | Levelezési cím: |  |
|  | Adószám: |  |
|  | a továbbiakban **Támogató**, amelyet a támogatási szerződés aláírása szempontjából képvisel: | |
|  | Képviselő: |  |
| másrészről | Név: | |
|  | Születési hely, idő |  |
|  | Kar, képzési évfolyam, szak |  |
|  | Tanulmányi azonosító kód |  |
|  | Cím: |  |
|  | **E-mail:** |  |
|  | Adóazonosító jele: |  |
|  | Számlavezető bank neve |  |
|  | Számlavezető bankfiók címe |  |
|  | Számlatulajdonos neve |  |
|  | Bankszámla száma: | **🞏 Deviza 🞏 Forint** |
|  | IBAN kód  (ha a kifizetéshez szükséges) |  |
|  | a továbbiakban: **Ösztöndíjas** |  |

kötöttek, az alábbi feltételekkel:

**1. A szerződés célja**

Jelen Szerződés célja, hogy mindkét fél számára rögzítse az EGT Finanszírozási Mechanizmus 2009-2014 Ösztöndíj programjából származó, a hallgatói mobilitást támogató egyéni ösztöndíjak odaítéléséből és felhasználásából származó jogokat és kötelezettségeket.

**2. Tanulmányok**

2.1 **Ösztöndíjas** vállalja, hogy jóváhagyott pályázata szerint

|  |  |
| --- | --- |
| -tól | -ig |

összesen …………**hónap** időtartamban az alábbi partnerintézményben,

|  |  |
| --- | --- |
|  | |
| Cím: | Ország: |
| Erasmus kód: (max. 12 karakter)  \_ \_ \_ \_ \_ \_ \_ \_ \_ \_ \_ \_ |

tanulmányokat folytat.

2.2 A külföldi tanulmány időpontja – annak módosítása esetén is – **2014. augusztus 1.** és **2016. szeptember 30**. közötti időszakba kell, hogy essen.

**3. A támogatás összege és feltételei**

3.1 **Támogató** vállalja, hogy **Ösztöndíjas** számára – a Program Operátorral kötött szerződése alapján – külföldi tanulmányaihoz összesen ……….**euró** támogatást nyújt, amely .......... euró EGT és ................ euró intézményi támogatásból áll.

3.2 **Ösztöndíjas** tudomásul veszi, hogy a támogatás a ténylegesen felmerülő költségeket nem feltétlenül fedezi teljes egészében.

3.3 **Ösztöndíjas** **Támogató** intézményben a ..../....-.s tanévben beiratkozik, az intézménnyel szembeni esetleges fizetési kötelezettségeinek eleget tesz. Támogató folyósítja az **Ösztöndíjas** számára mindazokat az anyagi juttatásokat, amelyek **Ösztöndíjas**t az adott tanévben megilletik.

3.4 **Ösztöndíjas** a fogadó intézménybe történő megérkezését követő 15 napon belül köteles a Támogatót a megérkezés tényéről és szálláscíméről (illetve ennek változásairól) írásban értesíteni.

3.5 Egy hónap alatt 30 napot értünk. Ha az utolsó mobilitási hónap kevesebb, mint 30 nap, akkor az utolsó hónap esetében a matematikai kerekítés szabályai szerint negyedhónapos egységekben történik a támogatás végső összegének a meghatározása.

3.6 **Ösztöndíjasnak** a mobilitási időtartam meghosszabbítására vonatkozó kérelmét a 2.1-es cikkben meghatározott időtartamon belül kell kérvényeznie. Ha **Támogató** a mobilitási időtartam meghosszabbításához hozzájárul, a Szerződést ennek megfelelően módosítani kell.

**4. Pénzügyi feltételek**

**Támogató** ösztöndíjat az alábbiak szerint folyósít:

4.1 Előlegként **Támogató** ………. **eurót** a jelen szerződés hatálybalépését követő ........... napon belül – a 4.3 pont figyelembevételével – átutalja **Ösztöndíjas** bankszámlájára. Amennyiben az **Ösztöndíjas** számlaszámát csak a szerződés megkötése után adja meg, **Támogató** a bankszámlaigazolás készhezvételétől számított 15 napon belül utalja át a támogatást.

4.2 A támogatás fennmaradó részét, azaz …….….. **eurót**, **Támogató** legkésőbb a záróbeszámoló benyújtását követő 15 napon belül utalja az **Ösztöndíjas** bankszámlájára.

4.3 **Ösztöndíjas** tudomásul veszi, hogy amennyiben a Miniszterelnökség az EGT Finanszírozási Mechanizmus 2009-2014 Ösztöndíj program finanszírozásához szükséges összeget a program megkezdéséig nem bocsátja **Támogató** rendelkezésére, illetve a támogatás megelőlegezéséhez **Támogatónak** nem áll rendelkezésére elegendő forrás, **Támogató** a támogatást csak az említett összeg megérkezése után utalja át **Ösztöndíjas** bankszámlájára.

**5. Tanulmányok elismerése**

5.1. **Ösztöndíjas** vállalja, hogy a Tanulmányi Szerződésben foglalt tanulmányi programot elvégzi (1. Melléklet).

5.2. **Támogató** az **Ösztöndíjas** kiutazása előtt megkötendő Tanulmányi Szerződésben foglaltakat sikeres elvégzésük esetén beszámítja az **Ösztöndíjas** hazai tanulmányi kötelezettségeibe.

5.3 A tanulmányok elismerése csak akkor tagadható meg, ha **Ösztöndíjas** nem teljesíti a fogadó intézmény által megkövetelt teljesítmény szintet, vagy más egyéb módon nem teljesíti azokat a követelményeket, amelyeket a részt vevő partnerintézmények számára előírnak.

5.4 Ha **Ösztöndíjas** nem teljesíti vagy csak részben teljesíti a Tanulmányi Szerződésben foglalt elvárásokat, akkor **Támogatónak** jogában áll visszakérni kérni a neki nyújtott támogatás teljes összegét vagy a támogatás egy részét. Amennyiben **Ösztöndíjas** a szerződésben szereplő határidő előtt érkezik vissza, a támogatás időarányos része visszafizetendő.

5.5 Nem lehet visszakérni a támogatást, ha a külföldi tanulmányi programot elháríthatatlan külső ok miatt nem tudta teljesíteni a hallgató. Az utóbbi eseteket haladéktalanul jeleznie kell az intézményi EGT koordinátor felé. Kérvényét hitelt érdemlő igazolással köteles alátámasztani. A részarányos visszafizetést a **Támogató** intézmény engedélyezi a Tempus Közalapítvány jóváhagyásával.

**6. Beszámolási kötelezettség**

6.1 **Ösztöndíjas** az alábbi beszámolókat köteles **Támogatóhoz** eljuttatni:

1. Hallgatói záróbeszámoló on-line kitöltve (<http://limesurvey.tpf.hu/index.php/979267/lang-hu>). A kinyomtatott, eredeti aláírással ellátott beszámolót el kell jutattni **Támogató**hoz.
2. a tanulmányi teljesítmény igazolása (Transcript of Records), amely tartalmazza a kinntartózkodás időtartamát is

Beküldési határidő : a visszautazást követő 15 napon belül

6.2 **Támogató** fenntartja magának a jogot, hogy más információs technológiák igénybevételét kérje **Ösztöndíjas**tól a beszámoló benyújtása érdekében.

6.3. **Ösztöndíjas** tudomásul veszi, hogy amennyiben a 6.1. pontban foglaltakat határidőre nem teljesíti, ezzel kinyilvánítja, hogy a részére még át nem utalt támogatásról lemond, illetve **Támogató** bankszámlájára 30 napon belül visszafizeti a teljes támogatást. Az elszámolás és visszafizetés minden esetben euróban történik. A visszafizetendő összeget minden esetben **Támogató** határozza meg.

**7. Irányadó jog és bírósági illetékesség**

7.1. A jelen szerződésben nem szabályozott kérdésekben a Ptk. előírásai az irányadóak.

7.2. Ha a jelen szerződéssel kapcsolatos bármilyen vitás kérdés esetén nem lehetséges a szerződő felek kétoldalú megegyezése, kizárólag a **Támogató** székhelye szerint területileg illetékes bíróság jogosult a döntéshozatalra.

**8. Általános és zárórendelkezések**

8.1 **Ösztöndíjas** a jelen szerződés aláírásával igazolja, hogy az EGT Finanszírozási Mechanizmus 2009-2014 által nyújtott mobilitási támogatást elfogadja.

8.2 **Ösztöndíjas** az utazással és külföldi tartózkodással kapcsolatos teendőit (utazás, szállás, vízum stb.) önállóan intézi és fizeti.

8.3 **Ösztöndíjas** a támogatást kizárólag a jelen szerződés részét képező Tanulmányi Szerződésben leírtak teljesítése érdekében használja fel.

8.4 Amennyiben **Ösztöndíjas** nem teljesíti a jelen szerződésből fakadó lényeges kötelezettségeit (Tanulmányi Szerződés szerinti szakmai előrehaladás, beszámolási kötelezettség), a **Támogató** 8 napos határidővel elállhat a Szerződéstől. Amennyiben **Ösztöndíjas** részben tesz eleget az előírt kötelezettségeknek, **Támogató** felmondhatja a szerződést. A Szerződés felmondása esetén **Ösztöndíjas** 15 napon belül köteles a **Támogató** döntésétől függően az előlegként átutalt összeg részét vagy egészét a **Támogatónak** visszafizetni.

8.5 Amennyiben az **Ösztöndíjas** a szerződést annak lejárata előtt felmondja, köteles a részére már kifizetett támogatási összeget teljes egészében visszafizetni. Amennyiben az **Ösztöndíjas** a szerződést *vis major* eset miatt mondja fel, jogosult a támogatási összeg azon részére, amely a felmondás napjáig megillette. V*is major* minden olyan, a felek hatáskörén kívül eső, előre nem látható kivételes körülmény vagy esemény, amely nem a részükről jelentkező hiba vagy mulasztás eredményeképpen következik be. A támogatás további hányadának megfelelő összeget az **Ösztöndíjas** köteles visszafizetni.

8.6. **Támogató** jogában áll **Ösztöndíjast** hazarendelni és az ösztöndíjat részben vagy egészben visszakérni, amennyiben **Ösztöndíjas** hallgatói jogviszonya megszűnik vagy szünetel, külföldi tartózkodása alatt súlyosan megsérti a fogadó ország törvényeit vagy az intézmény (írott vagy íratlan) szabályait, viselkedési normáit, házirendjét és a fogadó intézmény erről értesítést küld a **Támogatónak**.

8.7 **Ösztöndíjas** viseli a külföldi tartózkodásból eredő baleseti, betegségi, személyi és vagyoni károkat, mindezt a **Támogatóra** vagy a programban részt vevő egyéb intézményekre nem háríthatja át. **Ösztöndíjas** kijelenti, hogy a kinttartózkodás teljes időtartamára megfelelő biztosítással rendelkezik, ha szükséges, kiegészítő biztosítás megkötéséről kiutazása előtt intézkedik. Ettől csak abban az esetben térhet el, ha a fogadó országban kötelezően vagy előnyösebb feltételekkel tud szerződést kötni.

8.8 A jelen szerződést vagy mellékleteit érintő bármely módosításról a felek írásban kötelesek megállapodni. Az így létrejövő utólagos szerződésmódosítást csatolni kell az eredeti szerződéshez.

Jelen megállapodás a felek által történő aláírás napján lép hatályba.

A következő mellékletek a szerződés szerves részét képezik:

**1. melléklet** Általános feltételek

**2. melléklet** Tanulmányi szerződés (Learning Agreement)

**3. melléklet** Erasmus Student Charter, amely dokumentumban foglalt információk és feltételek az EGT Alap ösztöndíjasaira is vonatkozik – letölthető az alábbi honlapon: [www.tka.hu](http://www.tka.hu). » Pályázatok » EGT Alap »Támogatott pályázóknak

Felek a szerződést és a mellékleteket elolvasták, közösen értelmezték, egymás jogait és kötelezettségeit tudomásul vették.

Készült 2 db eredeti, egymásal teljesen megegyező példányban.

|  |  |  |
| --- | --- | --- |
|  |  |  |
| Támogató képviseletében |  | Ösztöndíjas |
| Név: |  | Név: |
| Beosztás: |  |  |
|  |  |  |
| Kelt: ............................................................... |  | Kelt: ............................................................... |

**1. sz. Melléklet**

**Általános Feltételek**

**1. CIKK - FELELŐSSÉG**

Mindegyik szerződő félnek a másik felet tehermentesíteni kell a jelen szerződés teljesítése során saját maga, vagy dolgozója által elszenvedett kárral kapcsolatos polgári jogi kártérítési felelősség alól, feltéve, hogy az ilyen károkozás nem a másik fél, vagy annak munkatársa súlyos és szándékos mulasztásából ered.

A Tempus Közalapítvány, a Miniszterelnökség, a Finanszírozási Mechanizmus Iroda vagy azok személyzete, munkatársai semmilyen körülmények között és semminemű indok alapján nem vonható felelősségre a szerződés hatálya alatt felmerülő, a szakmai gyakorlat végrehajtása során előidézett károk kapcsán. Ennek következtében a Tempus Közalapítvány, a Finanszírozási Mechanizmus Iroda nem teljesít semminemű olyan kártérítési vagy kártalanítási igényt, amely ilyen követelésből fakad.

**2. Cikk – Adatvédelem**

**Ösztöndíjas** a szerződésben foglaltak teljesítése céljából aláírásával hozzájárul, hogy **Támogató** és a Tempus Közalapítvány a személyes adatait a szerződésben meghatározottak szerint kezelje. Minden a szerződésben foglalt személyes adatot az 45/2001/EK Rendelete a személyek védelméről, különös tekintettel a Közösség intézményeinek és testületeinek személyes adatkezelésére, valamint ezen adatok szabad mozgására vonatkozó szabályok figyelembe vételével kell kezelni. A kezelt adatok köre minden olyan adatra kiterjed, amelyet **Ösztöndíjas** a pályázati dokumentációban, a támogatási szerződésben, valamint annak mellékleteiben **Támogató** rendelkezésére bocsát, illetve mindazokra az adatokra, amelyeket **Ösztöndíjas** a projekt életciklusa alatt **Támogató** számára megküld.

Az adatkezelés célja a kapcsolattartás; a projekt életciklusának nyomonkövetése, pénzügyi és szakmai monitoringja; a program eredményeinek disszeminációja; **Támogató** és a Tempus Közalapítvány beszámolási kötelezettségeinek teljesítéséhez szükséges jelentések és statisztikák elkészítése; információs anyagok készítése; kutatások, felmérések végzése.

Az adatkezelés időtartama a Tempus Közalapítvánnyal kötött főszerződésében, illetve a belső szabályzataiban foglalt ideig tart.

Az adatokhoz hozzáférhetnek az adatbevitelt végzők; a **Támogató,** Tempus Közalapítvány, Miniszterelnökség és Finanszírozási Mechanizmus Iroda illetékes munkatársai; a bírálati és monitoring folyamat szereplői; az ellenőrzésre jogosult és felügyeleti szervek; valamint a program megvalósulását és hatásait elemző **Támogató** vagy a Tempus Közalapítvány, Miniszterelnökség és Finanszírozási Mechanizmus Iroda által megbízott szakértők és kutatók.

**Támogató** **Ösztöndíjas** személyes adatait védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. **Támogató** a személyes adatok technikai védelmének biztosítása érdekében külön védelmi intézkedéseket tesz, ha a személyes adatok továbbítása hálózaton vagy egyéb informatikai eszköz útján történik.

**Ösztöndíjas** írásban kérelmezheti, hogy személyes adataihoz hozzáférhessen, azokat javíthassa, amennyiben pontatlanok vagy hiányosak. A személyes adatok kezelésével kapcsolatban **Ösztöndíjas Támogatóhoz** és a Tempus Közalapítványhozfordulhat. **Ösztöndíjas** panasszal élhet személyes adatainak kezelésével kapcsolatban Magyarországon a Nemzeti Adatvédelmi és Információbiztonsági Hivatalánál (<http://www.naih.hu/>), illetve az Európai Adatvédelmi Biztosnál.

**3. Cikk - ELLENŐRZÉSEK ÉS PÉNZÜGYI ÁTVILÁGÍTÁSOK**

A szerződő felek vállalják, hogy a Tempus Közalapítvány, Miniszterelnökség és Finanszírozási Mechanizmus Iroda vagy az általuk meghatalmazott bármely külső személy kérésére részletes információt szolgáltatnak, amely annak megállapításához szükséges, hogy a tanulmányi célú hallgatói mobilitást, illetve a szerződés rendelkezéseit megfelelően hajtják-e végre.